jkorsvik/nowiki_second_scrape_merged huggingface dataset:
Fredrik I av Baden

Fredrik I (født Frederick Wilhelm Ludwig 9. september 1826 i Karlsruhe, død 28. september 1907 på slottet Mainau) var storhertug av Baden fra 1856 til 1907.
Fredrik var sønn av Leopold av Baden og Sofia Vilhelmina av Wasa, som var datter av kong Gustav VI Adolf av Sverige.
Da hans eldre bror, Ludvig II, var uhelbredelig syk, ble Fredrik I regent ad interim i Baden etter sin fars død i 1852. Fra 1856 var han storhertug av Baden. Han ble regnet for å være en liberal tilhenger av konstitusjonelt monarki. Under hans styre ble viktige og retningsvisende reformer gjennomført, blant annet muligheten for borgerlig ekteskap. 
I 1856 giftet han seg med Louise av Preussen, datter av den senere keiser Vilhelm I og keiserinne Augusta, født som prinsesse av Sachsen-Weimar. Paret hadde tre barn:

Storhertug Fredrik II av Baden (1857–1928), den siste av storhertugene før det tyske monarkiet falt under novemberrevolusjonen i 1918.
Victoria (1862–1930), dronning av Sverige, gift med Gustav V.
Ludvig av Baden (1865–1888).Storhertug Fredrik ble 20. september 1881 utnevnt til storkors av St. Olavs Orden.


== Referanser ==
Owe Jonsson

Owe Jonsson (født 23. november 1940 i Växjö, død 29. september 1962) var en svensk friidrettsutøver, ishockey- og bandyspiller. 
Jonsson var en fremragende sprinter som konkurrerte på distansene 100, 200 og 400 meter. Han satte svensk rekord seks ganger på 200 meter som var hans beste distanse. Han ble europamester på 200 meter under EM 1962 i Beograd med tiden 20,7 som var ny mesterskapsrekord. Mindre enn to uker senere omkom han i en tragisk bilulykke på veien mellom Växjö og Alvesta. En gate nær friidrettsanlegget i Växjö er oppkallet etter ham.


== Meritter ==
EM 1962  Beograd - gull på 200 meter


== Eksterne lenker ==
(en) Owe Jonsson – Track and Field Statistics 
Nr 208 – Owe Jonsson 1940–1962 på www.storagrabbar.se
Swedish Athletic Page Arkivert 8. desember 2007 hos Wayback Machine. på home.swipnet.se/~w-92028
Profil på www.tilastopaja.org
Swedish Championships på www.gbrathletics.com
Tilgi meg

Tilgi meg er en norsk talkshow som gikk på TV3 fra 1995 til 1996. Programleder for seriens første sesong var Siv Stubsveen. Hun ble i 1996 erstattet av Christina Støp. Tilgi meg var et følelsesintimt talkshow der mennesker som av forskjellige årsaker hadde brutt kontakten, skulle gjenforenes og tilgi for åpent kamera. Programmet var basert på et svensk program gikk på mandagskvelder.
Premieren ble sett av 126 000. Premieren av sesong to ble sett av 153 000.Programmet ble slaktet av tv-anmelderne.


== Referanser ==
Stig Pettersson

Stig «Stickan» Pettersson (født 26. mars 1935) er en tidligere svensk friidrettsutøver som konkurrerte i høydehopp.
Pettersson deltok i tre olympiske sommerleker med to fjerde- (1956 og 1964) og en femteplass (1960). Han vant 8 svenske mesterskap fra 1956 til 1964 og han var svensk rekordinnehaver fra 1960 til 1968. Han forbedret svenske rekorden fra 2,12 til 2,16 som er hans personbeste. Pettersson tok bronse under EM 1958 i Stockholm med høyden 2,10 bak landsmannen Richard Dahl (2,12) og Jíři Lanský og under EM 1962 i Beograd tok han sølv med et hopp på 2,13 gullet ble vunnet av Valerij Brumel (2,21). 


== EM-medaljer ==
EM 1962  Beograd - sølv i høydehopp
EM 1958  Stockholm - bronse i høydehopp


== Referanser ==


== Eksterne lenker ==
(en) Stig Pettersson – Olympedia 
(en) Stig Pettersson – Sports-Reference (OL-resultater – arkivert) 
(sv) Stig Pettersson – Sveriges olympiske komité 
(en) Stig Pettersson – Transfermarkt 
(en) Stig Pettersson – World Athletics 
(en) Stig Pettersson – World Athletics 
(en) Stig Pettersson – Track and Field Statistics 
(en) Stig Pettersson – Track and Field Statistics
Tine Skolmen

Tine Skolmen  (født 1967) er en norsk skuespiller, sanger og programleder. 


== Biografi ==
Skolmen har sin musikk- og sangutdannelse fra London, der hun også var med i flere operaoppsetninger. Hun er skolert både i klassisk og jazz.Skolmen TV-debuterte programleder i debattprogrammet Tine på TVNorge i 1996. Hun var i samme periode med i komiserien Handel og vandel og flere av Falsk/Mathiesens serier. I 1998 ledet hun Skolmenholmen sammen med sin far Jon Skolmen på TVNorges. I 2002 ble hun engasjert som programleder i NRK P2s Rundt et flygel sammen med Kåre Grøttum. Fra 2007 ledet hun NRK P2s Musikkmassasjen sammen med Jan Fredrik Heyerdahl. Hun ble senere ansatt i NRK som musikkjournalist og er programleder for P2-programmet Jazzklubben. Hun ble også en del av musikkredasjonen i Kulturnytt. I tillegg til diverse sangopptredener synger hun fast med en jazzkvartett.   
På scenen har hun spilt i musikaler som Sommer i Tyrol, Little Shop of Horrors og Les Misérables.  
Hun er datter av skuespiller Jon Skolmen.


== Programmer på TV og radio ==


=== TV ===
1996: Tine (TVNorge)
1996: Handel og vandel (TVNorge)
1998: Skolmenholmen (TVNorge)
2008–2010: To og en iPod (NRK1)
2010: Festivalsommer (NRK1)


=== Radio ===
2002–2008 Rundt et flygel (NRK P2)
2004–2006 Ukas P2-artist (NRK P2)
2003–2008 Jazz Jorda Rundt (NRK P2)
2007–2008 Musikkmassasjen (NRK P2)
2003–2011 Jazzklubben (NRK P2)
2016– Musikkmøtet (NRK P2)


== Diskografi ==
Raymon: Raymon's Græitest – Godbiter med Raymon fra Catsrevyene (1989)
Studio 2: Les Misérables som visuell konsert Fredrikstad (1990)
Tom Mathisen & Herodes Falsk: Funky Fisk (1994)


== Referanser ==


== Eksterne lenker ==
(en) Tine Skolmen på Internet Movie Database
TV 2 Nyhetene

TV 2 Nyhetene er et norsk nyhetsprogram som har gått på TV 2 siden 1992. Sendingen har siden starten blitt sendt klokken 18.30 og klokken 21.00. Tidligere hadde de også en kort nyhetssending rundt midnatt, men den falt bort da de startet TV 2 Nyhetskanalen.
21-utgaven av nyhetssendingen ble kåret til beste aktualitetsprogram (nyheter, sport og debatt) under Gullruten 2004. 
Kanalens første nyhetssending ble sendt 5. september kl. 21, på samme dag som TV 2 startet opp.


== Nyhetsopplesere ==
Yvonne Fondenes (nyhetsanker)
Marte Lundgaard
Siren Henschien
Elin Ludvigsen
Rune Kjos
Mariel Mellingen
Kjetil H. Dale
Øyvind Brigg
Arill Riise (nyhetsanker)
Sturla Dyregrov (nyhetsanker)
Siri Kleiven Strøm (nyhetsanker)
Guri Solberg
Kjetil Iden


=== Tidligere nyhetsopplesere ===
Connie Barr (1992–2001)
Christine Korme
Morten Sandøy
Anders Magnus
Vår Staude
Kari Birkeland
Siri Lill Mannes
Odd Reidar Solem (2006–2013)
Pål T. Jørgensen (nyhetsanker)
Mah-Rukh Ali (nyhetsanker)
Dyveke Buanes
Synnøve Hjelle Halkjelsvik
Cathrine Fossum


== Referanser ==


== Eksterne lenker ==
TV 2 Nyhetenes hjemmeside
Nyhetene på TV 2 Sumo
Sanktpetersfisk

Sanktpetersfisk (Zeus faber) er en fiskeart i St. Petersfisk-familien.


== Beskrivelse ==
Sanktpetersfisk blir opptil 90 cm lang og 8 kg tung. Kroppen er meget høy og sammentrykt fra sidene. Den er ofte mørkbrun eller grønnlig på farge og har en karakteristisk mørk flekk på hver side av kroppen.


== Utbredelse og habitat ==
Sanktpetersfisk finnes vanligvis langs kysten på dybder mellom 5–360 meter. Den lever alene, men opptrer i stimer under gytingen.
I nyere tid har arten blitt stadig mer vanlig å se i norske farvann nord til Trøndelag.Slekten Zeus har én annen art, nemlig Zeus capensis.


== Referanser ==


== Litteratur ==
Frank Emil Moen (2008). Dyreliv i havet - Nordeuropeisk marin fauna (5 utg.). Kristiansund: KOM Forlag. ISBN 978-82-92496-58-9. 


== Eksterne lenker ==
(en) sanktpetersfisk – oversikt og omtale av artene i WORMS-databasen 
(en) sanktpetersfisk i Encyclopedia of Life 
(en) sanktpetersfisk i Global Biodiversity Information Facility 
(no) sanktpetersfisk hos Artsdatabanken 
(sv) sanktpetersfisk hos Dyntaxa 
(en) sanktpetersfisk hos FishBase 
(en) sanktpetersfisk hos ITIS 
(en) sanktpetersfisk hos NCBI 
(en) Kategori:Zeus faber – bilder, video eller lyd på Wikimedia Commons 
(en) Zeus faber – galleri av bilder, video eller lyd på Wikimedia Commons 
Zeus faber – detaljert informasjon på Wikispecies 
Sanktpetersfisk hos Artsdatabanken
Orkanen Henriette

Orkanen Henriette var en orkan i Stillehavet. Et område med ustabilt vær omkring 400 kilometer sørøst for Acapulco i Mexico utvikla seg til den tropiske stormen Henriette 31. august 2007. Stormen beveget seg langs Mexico-kysten mot Baja California, og nådde orkanstyrke 4. september 2007. I Baja California Sur ble det igangsatt evakuering av om lag 300 mennesker da orkanen nærmet seg. Ni personer mistet livet som følge av orkanen; syv mennesker omkom i stein- og jordras i Acapulco-området forårsaket av det kraftige regnværet orkanen brakte med seg, i tillegg ble to fiskere rapportert drept utenfor Sonora-kysten.
Orkanen Henriette herjet samtidig med kategori 5-orkanen Felix. Det er første gang siden registreringene startet på slutten av 1800-tallet at to så kraftige orkaner har herjet samtidig i samme område.


== Se også ==
Orkanen Felix
Orkanen Dean
Oppfinner

En oppfinner er en person som finner på eller oppdager nye metoder, hjelpemidler eller anordning for å utføre en oppgave. Det hjelpemiddelet eller anordningen som blir funnet opp kalles som en fellesbetegnelse en oppfinnelse. 
Juridisk sett er en oppfinner en som har tatt et patent. Mange ting vil likevel ikke være mulig å patentere, eller er som oftest ikke patentert, men kan likevel bli betraktet som et produkt av arbeidet til en oppfinner. Eksempler er nye metoder eller produkter av kunstnerisk uttrykk og innen matematikk. Hva formelt oppfinnerskap gjelder, er når noen innenfor fagfeltet uttrykker overraskelse for hvordan den nye anordningen eller metoden virker innenfor fagområdet. 


== Kunstneriske og matematiske oppfinnelser ==
Et eksempel innen patentering av en kunstnerisk metode eller prosess var Yves Kleins patent på en spesiell blåfarge. Denne blåfargen er kjent som «Kleinan Blue» (kleinisk blå) eller International Klein Blue, se [1] for et fargeeksempel. 
Metoder innen matematikken blir ofte assosiert med en spesiell person, slik som Stirlings formel blir knyttet til James Stirling. Noen matematikere mener at matematiske metoder ikke kan bli oppfunnet. De sier at slike ting eksisterer uavhengig av matematikere, slik at matematikere bare oppdager dem. I så fall er Stirling bare oppdageren av «hans» formel, og ikke oppfinneren.


== Oppfinnere ==
Artikler på Wikipedia om oppfinnere


== Se også ==
Patent
Gründer
Produktutvikling
Industridesign


== Referanser ==


== Eksterne lenker ==
Oppfinnernett.no
Veiledning for oppfinnere Arkivert 13. oktober 2008 hos Wayback Machine.
About om oppfinnelser (engelsk)
Kontoret for Håpløse Oppfinnelser
RoboCop 2

RoboCop 2 er en science fiction film fra 1990, med handling satt i nær framtid i Detroit i Michigan. 
Filmen er en oppfølger til RoboCop fra 1987. Hovedrollen spilles av Peter Weller, som også spilte RoboCop i den første filmen. Dette var siste gangen Weller hadde rollen som RoboCop, selv om det senere ble spilt inn enda en oppfølger, samt en TV-serie. Weller mente det var slitsomt å ha på seg RoboCop-drakten, samt at han mislikte å arbeide på film-settet til RoboCop 2. 
RoboCop 2 ble regissert av Irvin Kershner, og manus ble skrevet av Frank Miller og Walon Green. 


== Handling ==
Hovedhandlingen i RoboCop 2 er tittelfigurens kamp for å få tilbake menneskeligheten som mange av figurene i filmen følte at han mistet da han ble til RoboCop (en cyborg som kombinerer hjerne og annet vev fra liket etter en myrdet politimann, Alex Murphy, og en robotkropp) i den første filmen. Dette er en type handling som også ble brukt i den første filmen, men film nummer 2 drives i tillegg av en rekke underhandlinger.


== Kritikk ==
Flere kritikere mente filmen var overdrevet slem og voldelig,  at den manglet vittigheten fra den første filmen og at den hadde liten sammenheng med den første siden Alex Murphy\Robocop utviklet menneskelige følelser. Det ble ofte klaget over at filmen ikke fokuserte nok på RoboCop og hans partner Lewis, og at filmens hovedhandling om en mann fanget inne i en maskin forsvant i en sjø av dårlig smak og sadistisk ondskap.
I Norge ble filmen totalforbudt da filmsensuren ble satt.


== Skuespillere ==

Peter Weller som Alex Murphy / RoboCop
Nancy Allen som politibetjent Anne Lewis
Belinda Bauer som Dr. Juliette Faxx
Dan O'Herlihy som "The Old Man"
Felton Perry som Donald Johnson
Tom Noonan som Cain
Willard E. Pugh som ordfører Marvin Kuzak.
Gabriel Damon som Hob.
Galyn Görg som Angie.
Stephen Lee som politibetjent Duffy
Robert DoQui som etterforsker Reed
Ken Lerner som Delaney
Jeff McCarthy som Holzgang
Thomas Rosales Jr. som Chet
Tzi Ma som Tak Akita
Wanda De Jesus som Estevez
George Cheung som Gilette
Roger Aaron Brown som Whittaker
Mark Rolston som Stef


== Eksterne lenker ==
(en) RoboCop 2 på Internet Movie Database 
(no) RoboCop 2 hos Filmfront 
(sv) RoboCop 2 i Svensk Filmdatabas 
(da) RoboCop 2 i Danmark Nationale Filminstitut 
(fr) RoboCop 2 på Allociné 
(nl) RoboCop 2 på MovieMeter 
(en) RoboCop 2 på AllMovie 
(en) RoboCop 2 på Turner Classic Movies 
(en) RoboCop 2 på Rotten Tomatoes 
(en) RoboCop 2 på Metacritic
Siril Helljesen

Siril Helljesen (født 14. oktober 1978) er en norsk dressurrytter. Hun og hesten Dorina kvalifiserte seg for deltakelse i Sommer-OL 2012 som den eneste norske hestesportsutøveren.
Helljesen og Dorina havnet på 31. plass. Det var akkurat en plass for dårlig til å gå videre i konkurransen. 32 ryttere går videre, men den innlagte lagkonkurransen gjorde at to dårligere plasserte ryttere gikk videre på bekostning av Helljesen.
Hun er medlem av Borge Rideklubb, og vant Lag-NM 2019 for dem. 
Siril Helljesen er datter av Geir Helljesen.


== Referanser ==


== Eksterne lenker ==
(en) Siril Helljesen – Olympedia 
(en) Siril Helljesen – Sports-Reference (OL-resultater – arkivert) 
(en) Siril Helljesen – FEI 
(no) Profil på Norges Rytterforbunds nettsider
(en) Profil på fei.infostradasports.com (Det Internasjonale Hestesportforbund)
(en) Video av Helljesen på Oslo Horse Show
(en) Bilder på www.eurodressage.com
Bovar Karim

Bovar «Boja» Karim (født 4. mai 1984 i Paris) er en svensk fotballspiller som for tiden er klubbløs etter å ha forlatt Tromsø Idrettslag våren 2009. Trener med diverse danske og svenske klubber, men ingen permanent. Faren hans er fra Algerie og har spilt a-landskamper.
Han har tidligere spilt for Malmø FF, Feyenoord, Cambuur og Tromsø Idrettslag. Da Bovar Karim var 13 år flyttet han til England og spilte i to år for Arsenal før turen gikk til Feyenoord Rotterdam og nederlandsk fotball. Karim ble høsten 2008 leid ut til Randaberg i en tre måneders periode og scoret åtte mål på ni kamper for Stavanger-klubben. Karim scoret totalt ett mål for Tromsø IL.


== Referanser ==


== Eksterne lenker ==
(en) Bovar Karim – Transfermarkt 
(en) Bovar Karim – WorldFootball.net 
(en) Bovar Karim – Soccerway 
(en) Bovar Karim – FBref
Gracillarioidea

Gracillarioidea er en gruppe (overfamilie) av små sommerfugler som tilhører den store gruppen Ditrysia. Gruppen deles i fire familier som alle forekommer i Norge. De fleste artene tilhører den artsrike familien bladmøll (Gracillariidae).


== Utseende ==
Små, slanke møll med lange, trådformede antenner. Vingespennet er vanligvis mindre enn 15 mm. På farge er de ofte brokete, men de kan også være hvite eller bronseaktig metallfargede. Beina er forholdsvis lange.


== Levevis ==
I alle fall de nyklekte larvene lever i miner i blad eller bladstilker. Noen grupper har hypermetamorfose, dvs. at de senere larvestadiene er vesentlig ulike de tidligere. Disse larvene kryper gjerne ut fra minen og spiser bladet fra utsiden. Noen arter kan gjøre en del skade på nyttevekster og skogstrær. De voksne sommerfuglene er kvikke møll som løper godt, men de flyr sjelden langt.


== Eksterne lenker ==
(en) Gracillarioidea i Encyclopedia of Life 
(en) Gracillarioidea i Global Biodiversity Information Facility 
(no) Gracillarioidea hos Artsdatabanken 
(sv) Gracillarioidea hos Dyntaxa 
(en) Gracillarioidea hos Fauna Europaea 
(en) Gracillarioidea hos Fossilworks 
(en) Gracillarioidea hos ITIS 
(en) Kategori:Gracillarioidea – bilder, video eller lyd på Wikimedia Commons 
Gracillarioidea – detaljert informasjon på Wikispecies
Endosporer

Endosporer er spesielle strukturer som blir dannet inne i bakteriecellene for å beskytte bakteriene ved dårlige tider. Prosessen kalles for sporulation. Sporer er differensierte celler som er veldig resistent mot varme. De er også resistente overfor sterke kjemikalier. I jord er det rikelig med bakterier som danner sporer, og en hvilken som helst jordprøve vil inneholder endosporer. Slektene staver/Bacillus og Clostridium er de best studerte artene som danner sporer.Funnet av endosporer var en viktig oppdagelse fordi det er viktig å vite om varmeresistende former for bakterier ved sterilisering av utstyr. Det er ikke bare bakterier som danner sporer, men de bakterielle sporene er unik i at de tåler høye temperaturer. Foruten å tåle varme, tåler endosporene tørking, radioaktivitet, syrer og andre sterke kjemikalier. De kan være sporer og være uvirksom i en ekstremt lang tid.Strukturen til sporene er overveldende forskjellig fra selve cellen. Strukturen til sporene er mye mer kompleks i det at de har flere lag som man ikke finner i cellen. En kjemisk substans som er karakteristisk for endosporer er dipicolinsyre og finnes ikke i bakteriecellene. Dette stoffet har blitt funnet i alle endosporene som har blitt undersøkt og finnes i kjernen. Sporene har og en høy konsentrasjon av kalsiumioner som er kombinert med dipicolinsyren. Denne kalsium-dipicolinsyren står for omtrent 10% av tørrvekten til sporene.


== Forskjeller fra endosporer og vegitabilske celler ==
(Tabellen er hentet fra)


== Se også ==
Sporer


== Referanser ==
Henry Turner

Henry H. Turner (født 28.august 1892 i Harrisburg i Illinois i USA, død 4. august 1970 i Oklahoma City Oklahoma) var en amerikansk endokrinolog, kjent for publikasjon av sin beskrivelse av Turners syndrom i 1938 i Association for the Study of Internal Secretions. Han var tilknuyttet University of Oklahoma College of Medicine.


== Referanser ==


== Kilder ==
Turner HH. A Syndrome of infantilism, congenital webbed neck, and cubitus valgus. Endocrinology. 1938;23:566-574.
A Tribute to Henry H. Turner, M.D. (1892–1970): A Pioneer Endocrinologist.  The Endocrinologist 14(4) 179-184, July-Aug 2004 G Bradley Schaefer, MD and Harris D. Riley, Jr., MD
Andrej Kirilenko

Andrej Gennadjevitsj Kirilenko (russisk Андре́й Генна́дьевич Кириле́нко; født 18. februar 1981 i Izjevsk) er en russisk basketballspiller. Han spiller i dag for amerikanske Minnesota Timberwolves. 
Fra 2001-2011 spilte for Utah Jazz i NBA. Han er 206 cm og spiller forward, og er kjent for sin allsidighet og sitt gode forsvarsspill.


== Referanser ==


== Eksterne lenker ==
Offisielt nettsted 
(en) Andrei Kirilenko – kategori av bilder, video eller lyd på Commons 
(de) Andrej Kirilenko – Munzinger Sportsarchiv 
(en) Andrej Kirilenko – Olympedia 
(en) Andrej Kirilenko – Sports-Reference (OL-resultater – arkivert) 
(en) Andrej Kirilenko – FIBA 
(en) Andrej Kirilenko – euroleague.net 
(en) Andrej Kirilenko – eurobasket.com 
(en) Andrej Kirilenko – draftexpress.com 
(en) Andrej Kirilenko – Basketball-Reference.com
Dražen Petrović

Dražen Petrović (født 22. oktober 1964 i Sibenik i Kroatia (den gang Jugoslavia), død 7. juni 1993 i Denkendorf i Tyskland) var en profesjonell basketballspiller for de amerikanske lagene New Jersey Nets og Portland Trail Blazers. Han spilte også for klubbene BC Sibenka, BC Cibona og Real Madrid i Europa, i tillegg til Kroatias landslag i basketball. Han ble også kåret til en av FIBAs 50 beste spillere.


== Landslag ==
Petrovic spilte på Jugoslavias landslag i basketball som nummer 4. Der var han med på Kroatias gullperiode som strakk seg over tre år fra 1989 til 1991. I 1989 og 1991 vant Jugoslavia EM i basketball med Petrovic på laget. I 1989 ble Petrovic kåret til turneringens beste spiller. I 1991 vant landslaget også verdensmesterskapet.


== Europeisk karriere ==
Petrovic spilte totalt for tre europeiske klubber før han kom til NBA. Klubbene var; BC Sibenka, BC Cibona og Real Madrid Baloncesto|Real Madrid.


== NBA-karriere ==

Petrovic ble trukket opp til NBA av klubben Portland Trail Blazers. Han viste tidlig sin misnøye i klubben på grunn av lite spilletid. Og 23. januar 1991 kom han til klubben New Jersey Nets, der han fikk mer spilletid.


=== Statistikker fra Petrovics NBA-karriere ===


==== Tegnforklaring ====


==== Sesongen ====


==== Sluttspill ====


== Død ==

Dražen Petrović døde i en trafikkulykke på autobahnen i Denkendorf ved Ingolstadt i Tyskland den 7. juni 1993 da han var i Europa for å spille landslagskamp. Han ble 28 år gammel.


== Referanser ==


== Kilder ==
Basketball Hall of Fame – Dražen Petrović
Biografi om Petrovic hos basketball-reference.com
Biografi om Petrovic hos interbasket.net


== Eksterne lenker ==
(es) Offisielt nettsted 
(en) Dražen Petrović – kategori av bilder, video eller lyd på Commons 
(de) Dražen Petrović – Munzinger Sportsarchiv 
(en) Dražen Petrović – Olympics.com 
(en) Dražen Petrović – Olympic.org 
(en) Dražen Petrović – Olympedia 
(en) Dražen Petrović – Sports-Reference (OL-resultater – arkivert) 
(en) Dražen Petrović – FIBA 
(en) Dražen Petrović – FIBA 
(en) Dražen Petrović – eurobasket.com 
(en) Dražen Petrović – acb.com 
(en) Dražen Petrović – draftexpress.com
Tony Parker

William Anthony (Tony) Parker, II (født 17. mai 1982, i Brugge, Belgia) er en fransk NBA basketballspiller på San Antonio Spurs. Han er en liten, lynkjapp guard som i 2007 ble kåret til finalens beste spiller da Spurs vant NBA-mesterskapet. Han var gift med skuespillerinnen Eva Longoria, som spiller i hitserien Frustrerte fruer, fra 2007–2010.


== Tidlig liv ==
Parker ble født i Bruges, Belgia, men vokste opp i Frankrike.Hans far, Tony Parker sr., spilte basketball på Loyola University i Chicago, samt profesjonelt i utlandet. Hans mor, Pamela Firestone, er en nederlandsk modell. I begynnelsen var Parker mer interessert i fotball, men etter å ha sett utviklingen av Michael Jordan til en global basketball-stjerne, ombestemte han seg.


== Karriere ==
Før 2001 NBA Draft, var Parker invitert til San Antonio Spurs sommerleir. Treneren Gregg Popovich hadde latt ham spille mot Spurs sin lagkaptein og tidligere NBA-spilleren Lance Tomme. Parker var så overveldet av Tom's tøffe og fysiske forsvar at Popovich var klar til å sende ham bort etter bare 10 minutter. Etter å ha sett en "best of" mix tape av Parker's beste spiller, Popovich besluttet å invitere Parker en gang.  Denne gangen gjorde Parker et bedre inntrykk mot Tomme.


== Referanser ==


== Eksterne lenker ==
(fr) Offisielt nettsted 
(en) Tony Parker – kategori av bilder, video eller lyd på Commons 
(en) Tony Parker – galleri av bilder, video eller lyd på Commons 
(de) Tony Parker – Munzinger Sportsarchiv 
(en) Tony Parker – Olympics.com 
(en) Tony Parker – Olympic.org 
(en) Tony Parker – Olympedia 
(en) Tony Parker – Sports-Reference (OL-resultater – arkivert) 
(fr) Tony Parker – Frankrikes olympiske komité 
(en) Tony Parker – FIBA 
(en) Tony Parker – euroleague.net 
(en) Tony Parker – eurobasket.com 
(en) Tony Parker – draftexpress.com